11. meje

11. meje abo 11. róžownika je 131. dźeń gregorianiskeje protyki (132. w přestupnych lětach), tuž wostawa hišće 234 dnjow hač do kónca lěta.

 Podawki 
mini|upright|Konstantin Wulki
 330: Romski kejžor Konstantin Wulki poswjeći po wjacorych lětach twarjenja dotalne město Bycanc pod mjenom Nova Roma a postaji je za nowu stolicu Romskeho mócnarstwa. Po jeho smjerći dósta město mjeno Konstantinopel.
 1818: W Stockholmje krónuje so Korla XIV. Jan za noweho krala Šwedskeje a załoži z tym kralowski ród Bernadotte.
 1858: Wuchodny dźěl dotalneho teritorija Minnesota přijmje so pod mjenom Minnesota jako 32. zwjazkowy stat Zjednoćenych statow.
 1918: W sewjernym Kawkazu wuwoła so po Oktoberskej rewoluciji Sewjerokawkaska republika. Stolica noweho stata, kotryž jenož dwě lěće dołho wobsteji, je Wladikawkaz.
 1960: Israelska tajna słužba Mossad zaja w Argentinskej nacionalsocialistiskeho złóstnika Adolfa Eichmanna a wotwjedźe jeho do Israela.
 1973: Zwjazkowy sejm ratifikuje zakładne zrěčenje mjez Zwjazkowej republiku Němskej a Němskej demokratiskej republiku.
 1974: Při zemjerženju sylnosće 7 zemrě w chinskimaj prowincomaj Sichuan a Yunnan 20.000 ludźi.
 2003: Při referendumje w Litawskej hłosuje 91,1 % wolerjow za přistup baltiskeho kraja do Europskeje unije.

 Narodniny 
 1720: Karl Friedrich Hieronymus Freiherr z Münchhausena – němski zemjan (Baron Münchhausen)
 1888: Irving Berlin – rusko-ameriski komponist
 1891: Henry Morgenthau – US-ameriski politikar
mini|upright|Salvador Dalí (1965)
 1904: Salvador Dalí – španiski moler, grafikar, spisowaćel a rězbar; hłowny zastupjer surealizma
 1941: Eric Burdon – britiski rockowy spěwar (The Animals)
 1953: Helma Orosz – němska politikarka (CDU), měšćanostka Drježdźan
 1955: Thomas Rühmann – němski dźiwadźelnik
 1977: Janne Ahonen – finski sněhakowarski skakar
 1978: Laetitia Casta – francoski model

 Wumrěće 
 912: Leo VI. – bycantiniski kejžor
 1829: Mikławš Jakub Fulk – serbski duchowny, katolski rozswětler, nabožinski prócowar
 1871: John Herschel – britiski astronom
 1891: Alexandre Edmond Becquerel – francoski fyzikar
 1932: Korla Mička – serbski muler, narodny prócowar, ludowy basnik
 1947: Hana Delanowa – serbska ludowa spěwarka, antifašistka
 1955: Pawoł Čornak – serbski wučer, Domowinski funkcionar
 1962: Hans Luther – němski politikar, mócnarstwowy kancler we Weimarskej republice
 1976: Alvar Aalto – finski architekt a designer
 1981: Bob Marley – jamaiski reggaejowy hudźbnik
 1991: Jurij Winar – serbski komponist, wučer a spisowaćel
 2001: Douglas Adams – britiski spisowaćel

 Wopomnjenske dny 
 cyrkwinske
 Johann Arndt – němski farar (ewangelska cyrkej)
 swjaty Kyril – bycantiniski misionar a teologa (prawosławna cyrkej)
 swjaty Metod – bycantiniski misionar a teologa (prawosławna cyrkej)

 Wotkaz 

0511
#11